钦定古今图书集成/理学汇编/文学典/第076卷 > 贾收
## 钦定古今图书集成/理学汇编/文学典/第076卷 > 贾收

按《贫士传》：收字耘老，乌程人也。以诗著名，喜饮酒。家
素贫，东坡先生每念之，尝作古木怪石，书其后以赠
云：“念贾处士贫甚，无以慰其意，为作古木怪石一纸，
每遇饥时，辄一开看，还饱人否？若吴兴有好事，能为
君月致米三石，酒三斗，终君之世者，当便以赠之。不
尔，可令侍姬掌贮，须添丁长以付之也。”